CELEX: 32015D0715
Language: sk
Date: 2015-04-30 00:00:00
Title: Rozhodnutie Komisie (EÚ) 2015/715 z 30. apríla 2015, ktorým sa mení príloha I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn (Text s významom pre EHP)

5.5.2015   
            
            
               SK
            
            
               Úradný vestník Európskej únie
            
            
               L 114/9
            
         ROZHODNUTIE KOMISIE (EÚ) 2015/715
   z 30. apríla 2015,
   ktorým sa mení príloha I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005 (1), a najmä na jeho článok 23 ods. 2,
   keďže:
   
               (1)
            
            
               Rozhodnutím Komisie 2012/490/EÚ (2) sa zmenili postupy riadenia preťaženia a požiadavky na transparentnosť stanovené v prílohe I k nariadeniu (ES) č. 715/2009 s cieľom zaviesť a vykonávať harmonizované európske pravidlá riadenia preťaženia.
            
         
               (2)
            
            
               Pri vykonávaní rozhodnutia 2012/490/EÚ sa objavili nezrovnalosti medzi dátumom uverejnenia správy agentúry o monitorovaní preťaženia na prepojovacích bodoch a dátumom uverejnenia údajov prevádzkovateľov prepravných sietí. S cieľom poskytnúť agentúre údaje, ktoré potrebuje na vykonávanie monitorovania a na účinné vykonávanie rozhodnutia 2012/490/EÚ je potrebné zmeniť časový horizont uverejnenia údajov prevádzkovateľov prepravných sietí a dátum, keď je agentúra povinná uverejniť správu.
            
         
               (3)
            
            
               Príloha I k nariadeniu (ES) č. 715/2009 by sa preto mala zodpovedajúcim spôsobom zmeniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 51 smernice Európskeho parlamentu a Rady 2009/73/ES (3),
            
         PRIJALA TOTO ROZHODNUTIE:
   Článok 1
   Príloha I k nariadeniu (ES) č. 715/2009 sa mení v súlade s prílohou k tomuto rozhodnutiu.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 30. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 211, 14.8.2009, s. 36.
   
      (2)  Rozhodnutie Komisie 2012/490/EÚ z 24. augusta 2012 o zmene a doplnení prílohy I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn (Ú. v. EÚ L 231, 28.8.2012, s. 16).
   
      (3)  Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (Ú. v. EÚ L 211, 14.8.2009, s. 94).
   
      PRÍLOHA
      Príloha I k nariadeniu (ES) č. 715/2009 sa mení takto:
      
                  1.
               
               
                  V bode 2.2.1 sa odsek 2 nahrádza takto:
                  
                              „2.
                           
                           
                              Na základe informácií uverejnených prevádzkovateľmi prepravných sietí podľa oddielu 3 tejto prílohy, a ak je to vhodné, validovaných národnými regulačnými orgánmi, agentúra do 1. júna každého roku, počínajúc rokom 2015, uverejní správu o monitorovaní preťaženia na prepojovacích bodoch, pokiaľ ide o produkty pevnej kapacity predané v predchádzajúcom roku, pri čo najväčšom zohľadnení obchodovania s kapacitou na sekundárnom trhu a využívania prerušiteľnej kapacity.“
                           
                        
            
                  2.
               
               
                  V bode 3.3 sa odsek 2 nahrádza takto:
                  
                              „2.
                           
                           
                              Vo všetkých príslušných bodoch sa informácie podľa bodu 3.3 podbodu 1 písm. a), b) a d) zverejňujú najmenej na obdobie nasledujúcich 24 mesiacov.“